Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2008



Virallinen lehti nro L 252 , 25/09/2010 s. 125 - 126



Euroopan parlamentin päätöslauselma 5. toukokuuta 2010, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ammatillisen koulutuksen kehittämiskeskuksen talousarvion toteuttamisesta varainhoitovuonna 2008 EUROOPAN PARLAMENTTI, joka ottaa huomioon Euroopan ammatillisen koulutuksen kehittämiskeskuksen lopullisen tilinpäätöksen varainhoitovuodelta 2008, ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2008 sekä keskuksen vastaukset [1], ottaa huomioon neuvoston 16. helmikuuta 2010 antaman suosituksen (5827/2010 – C7-0061/2010), ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan, ottaa huomioon Euroopan ammatillisen koulutuksen kehittämiskeskuksen perustamisesta 10. helmikuuta 1975 annetun neuvoston asetuksen (ETY) N:o 337/75 [3] ja erityisesti sen 12 a artiklan, ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 77 artiklan ja liitteen VI, ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0091/2010), A. ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2008 tilit ovat luotettavat ja tilien perustana olevat toimet ovat lailliset ja asianmukaiset, B. ottaa huomioon, että Euroopan parlamentti myönsi 23. huhtikuuta 2009 Euroopan ammatillisen koulutuksen kehittämiskeskuksen johtajalle vastuuvapauden keskuksen talousarvion toteuttamisesta varainhoitovuonna 2007 [5] ja kiinnitti vastuuvapauspäätökseen liitetyssä päätöslauselmassa huomiota muun muassa tilintarkastustuomioistuimen esittämiin huomautuksiin seuraavaan varainhoitovuoteen siirrettyjen tai peruutettujen määrärahojen suuresta osuudesta sekä tarpeeseen vahvistaa keskuksen ohjelmissa mitattavissa olevat tavoitteet ja indikaattorit ja muodostaa selkeä yhteys asetettujen tavoitteiden ja niiden saavuttamiseksi tarvittavien talousarviovarojen käytön välille; 1. on tyytyväinen siihen, että tilintarkastustuomioistuin on ilmoittanut keskuksen tilinpäätöksen vuodelta 2008 olevan laillinen ja asianmukainen; Toiminta 2. onnittelee keskusta siitä, että se on saanut tilintarkastustuomioistuimelta myönteisen tarkastuslausuman varainhoitovuodelta 2008 myös tilien perustana olevien toimien osalta eikä pelkästään tilien osalta; toteaa, että keskus on edistynyt valtavasti omaisuuden yksilöintiä, rekisteröintiä ja aktivointia koskevan inventointimenettelyn, sisäisen valvonnan menettelyihin liittyvän dokumentoinnin sekä hankintamenettelyjen kehittämisessä; 3. painottaa edelleen, että keskuksen on aihetta ottaa ohjelmoinnissaan käyttöön SMART-tavoitteet ja RACER-indikaattorit voidakseen arvioida toimintansa tuloksia; panee kuitenkin merkille, että keskus on ilmoittanut ottavansa nämä seikat huomioon vuoden 2009 ohjelmassaan; kehottaa keskusta harkitsemaan myös Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; 4. panee kuitenkin tyytyväisenä merkille keskuksen halukkuuden ottaa käyttöön vuonna 2010 henkilöstönsä keskuksen hankkeisiin käyttämää aikaa koskeva kokeellinen kirjanpito; 5. kehottaa keskusta esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin keskuksen toimintaa eri vuosina; 6. pitää Euroopan ammatillisen koulutuksen kehittämiskeskuksen ja Euroopan koulutussäätiön tiivistä yhteistyötä ja synergiaa myönteisenä niiden toiminta-alojen samankaltaisuuden vuoksi; vaatii kumpaakin virastoa esittämään vuoden 2009 toimintakertomuksissaan yhteistyösopimusta koskevan yksityiskohtaisen seurantakertomuksen; Talousarvio- ja varainhallinto 7. kiinnittää huomiota siihen, että keskus on jälleen kerran siirtänyt määrärahoja seuraavaan varainhoitovuoteen (25 prosenttia maksumäärärahoista eli 1400000 euroa); korostaa tilanteen osoittavan, että toimintaan kohdennettujen jaksotettujen määrärahojen ohjelmoinnissa ja seurannassa on puutteita; Henkilöstö 8. toteaa, että keskuksessa työskentelee 128 henkilöä ja vuonna 2009 otettiin käyttöön suoritusarviointijärjestelmä; odottaa tietoa järjestelmän käyttöönoton tuloksista; Sisäinen tarkastus 9. onnittelee keskusta siitä, että se on ensimmäinen erillisvirasto, joka suostui vapaaehtoisesti eettisten periaatteiden kokeiluluonteiseen tarkastukseen; panee merkille, että kolme tilintarkastajaa suoritti tämän tarkastuksen 16.– 20. helmikuuta 2009 ja että sisäisen tarkastuksen yksikkö vahvisti, että keskus on kehittänyt eettisesti moitteettoman toimintaympäristön; 10. toteaa, että virasto on toteuttanut vuodesta 2006 alkaen 15 sisäisen tarkastuksen yksikön antamasta kaikkiaan 30 suosituksesta; panee merkille, että 15 toteuttamattomasta suosituksesta kuusi luokitellaan "erittäin tärkeäksi" ja ne liittyvät pääasiassa henkilöstöhallintoon (esimerkiksi henkilöstön suoritukset, henkilökohtaisten tavoitteiden asettaminen ja henkilöstökomitean roolin ja vastuiden vahvistaminen); odottaa parannuksia tällä alalla, joka on erittäin tärkeä keskuksen työn kannalta, ja pyytää tietoja asiasta; 11. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 5. toukokuuta 2010 antamaansa päätöslauselmaan [6]. [1] EUVL C 304, 15.12.2009, s. 118. [2] EYVL L 248, 16.9.2002, s. 1. [3] EYVL L 39, 13.2.1975, s. 1. [4] EYVL L 357, 31.12.2002, s. 72. [5] EUVL L 255, 26.9.2009, s. 141. [6] Hyväksytyt tekstit, P7_TA(2010)0139 (katso tämän virallisen lehden sivu 241). --------------------------------------------------